Maandag = Wasdag: 30 'n Boer maak 'n plan – Appeltjie
Maandag = Wasdag: 30 'n Boer maak 'n plan
Posted byappeltjie 5th Oct 2020 Posted inUncategorizedTags:'n boer maak 'n plan
Hier is my bydrae tot: 'n Boer maak 'n plan.
Ek is vrou-alleen. Of ek was tot redelik onlangs. Ek het grootgeword op 'n plaas met 'n pa wat moes planne maak, want geld was skraps. Wat mens sien, sal mens doen.
Dus, toe ek 'n enkelma word en finansies ook maar skraps is, het ek rondgekyk wat is daar om te doen. Ek begin 'n speelskool vir 3-5 jariges. Hulle moet verf, knip, plak, skeur, die lyfies ontdek, speel en nog 'n bietjie speel.
My 1-jarige babadogtertjie moet maar deel wees van hierdie opset. Vir 3 jaar het sy saam met die ander geverf, geknip, geplak, geskeur, gespeel. Haar bakkie was 'n eierhouer, met 'n kleur verf of bietjie gom. Sy het 1 kwassie gehad en het lomp eers alles net bemors, daarna darem die greep reggekry. Solank as wat die ander "geleer" het, het sy saam geleer, stroopsoet, lekker gemors met alles wat voor haar was.
Haar lekkerste speelplek was 'n groot kartondoos – vrieskasgrootte. Mamma het 'n deur ingesny, vensters wat kan oop en toe maak. 'n Paar stukkies lap het die gordyne gevorm. Sy kon teen die kartonmuur krabbel na hartelus. Al die maatjies het haar hierdie paleis beny. Eks net so jammer dat daar nie destyds 'n selfoon was wat dit kon vaslê nie.
Vandag het Ouma vir haar kleinkindbabatjie 'n roomysbak gemaak met opvoedkundige waarde. Die rooi deksel het 'n sirkel, driehoek en reghoekvorms in gekry waardeur my liefiekind proppies en blokkies kan inpas. Vir eers pak sy net uit en ouma pak weer in. Daarna kan sy weer leer inpak en daarna om vorms by vorms te pas. 'n Boer? Nee, net 'n ouma.
Mamma moes 'n plan maak. Mamma het 'n plan gemaak. My dogtertjie het gelukkig grootgeword.
Voet van Afrika en skooldae op Bredasdorp
Friendly Friday Photo Challenge – Practice
10 thoughts on "Maandag = Wasdag: 30 'n Boer maak 'n plan"
5th Oct 2020 at 4:50 pm
Mammas en Oumas is planmakers. My vrou kan met 'n boks, 'n lap en 'n ding van 'n huis 'n tuiste maak. As sy 2 skryf, raak dit 'n tarentaal. En sy verkoop dit en kry geld. Sy is slim, daai wingerdmodeliki van my
5th Oct 2020 at 5:34 pm
Jy praat so mooi van jou vrou
5th Oct 2020 at 6:05 pm
dis oorlat sy my darlingmost wificle is. en sy is enig in haar soort. watter ander vrou sal 8000km per jaar stap om die evangelie te verkondig, mense te beraad en dan terselftertyd haar handwerk verkoop? sy is 'n paar maal kaalvoet oor die drakensberg
5th Oct 2020 at 8:48 pm
Wat ń lieflike mamma, en vandag is sy ń net so lieflike ouma.🌺
6th Oct 2020 at 9:44 am
Vindingryk, dis wat baie Mammas/Oumas is. Die eenvoudigste ding kan gebruik word om n plan mee te maak om die lewe interessant te maak. Die kleingoed geniet juis die planne wat Oumas so lekker kan maak. Dis soos om n towerstaffie te hê om dit te vervolmaak. Dankie vir die mooi planmaak stukkie en deelname aan Maandag=Wasdag.
6th Oct 2020 at 5:13 pm
En baie geluk met daardie verlowing wat ek nie betyds raakgelees het nie
7th Oct 2020 at 8:00 am
Definitief n boer(mamma) wat n olan jan maak!
8th Oct 2020 at 11:02 am
Ek het groot bewondering vir enkelouers wat deur die lewe gaan sonder daardie ander persoon wat kan help.
8th Oct 2020 at 1:35 pm
Op die ou einde weet mens nie hoe dit is met iemand wat help nie. Gelukkig was oupa en ouma daar vir ondersteuning